Rasim Kalakula

Mehmed Rasim Kalakula (Gjirokastër, 1882 - Tiranë, 1933) ka qenë nëpunës i administratës së Perandorisë Osmane si dhe kryetar i Bashkisë së Tiranës prej vitit 1928 deri në vitin 1930.

 Biografia 
U lind më 1882 në Gjirokastër, i biri i Ahmed Shaban efendiut. U shkollua në ryzhdijen e vendlindjes, më pas në idadijen e Manastirit dhe më tej vijoi shkollimin e lartë në Shkollën Civile të Administratës Mbretërore "Mülkiye-i-Sehahané" në Stamboll për Shkenca Politike-Administrative, ku u diplomua në vitin 1906.

Stazhin e tij në administratën osmane e bëri në Janinë ndër vitet 1907-1910. Më pas nga maji i 1910 e deri më 1917 shërbeu si kajmekam në vende të ndryshme të Anadollit Lindor, më 1917 ndër provincat arabe dhe më 1918 deri në ardhjen e trupave greke shërbeu në Anadollin Perëndimor. Asokohe u largua për në Shqipëri, ku iu bashkua administratës së vendit.

Në vitet '20 u emërua prefekt ndër vende në Vlorë, Shkodër. Më 1926 u zgjodh kryetar i bashkisë së kryeqytetit të ri shqiptar, Tiranës.

Ndërroi jetë më 1933.

 Referime 

Kategoria:Kryetarë të Bashkisë së Tiranës
Kategoria:Prefektë të Vlorës
Kategoria:Prefektë të Shkodrës
Kategoria:Lindje 1882
Kategoria:Vdekje 1933
Kategoria:Njerëz nga Gjirokastra
Kategoria:Nxënësit e Shkollës Mülkiye